tartuNLP/wikipedia-smugri-20251201 huggingface dataset:
Папи гурт

Папи — Удмурт АССР-ысь Ува ёросысь бырем удмурт гурт. Интыяськиз Увалэсь 16 километрлы но Бадӟым Каркалай гуртлэсь 2 километрлы палэнын, Калёгурезьлэн уйпал бамаз. Гуртын кык ошмес огазеяса Папи шур бызьыны кутскылӥз. Таиз шур гуртлы ним сётӥз.
Историез.
Тукля воршудысь удмуртъёс луизы нырысь улӥсьёс гуртын. Соос 1843-тӥ арын кӧня ке семьяен Вуж Тукляысь кошкизы. Бӧрысь та семьяос фамилиосты нуыны луизы: Сапаровъёс, Зубаревъёс Ляминъёс но Устиновъёс.
Генеральной межевание бере 1870-тӥ арын гуртлы 477 десятинаем музъемез сётӥзы.
Гурт дорын шунды пуксён, шунды ӝужан но лымшор палъёслань лудъёс кыллизы. Соос нимаськылӥзы гуртъёсъя, кытчы Папиысь сюресъёс нуизы — Вамьяпал, Папилуд (Каркалайпал), Тукляпал. Гуртысен уйпаллань, туж трос нюкъёсын турнан но пудо возён интыос вал — Лопшась, Бадӟым Еренюк, Пичинюк, Мурнюк. Папи шурлы нялтас, армесын пыш но етӥн чӧлтылӥзы, та интыез Пышты нимаса.
1885-тӥ арын гуртын 17 корка вал. Со луиз шунды пуксён палысен шунды ӝужан паллань кыстӥськем кыкнапалъем ни ульча.
Со дырын лэсьтэм планировка возиськылӥз трос мукет аръёс ӵоже. Урамлэн шунды ӝужан палэз нимаськиз Валпал, шорез — Зубарвадес (Зубаревъёслэн кӧня ке корказы отын вал), шунды пуксён палэз — Ограбер (Аграфена нимъя). Ульча пумъёс пыдсаськизы капкаосын. Кыз пу нюлэсын интыяськиз Пудошай. Соиз нюлэсын ик вӧсяськизы но, вашкала выжыосты буре вайылыса. Тазьы ортчылӥз Валсётем — огъя гурт праздник.
Папиын вуко ӧвӧл, соин ик тысь изылӥзы Итчи-Вамья гуртын.
Уйпалын, нюръёс сьӧрын, вуж пужым нюлэсын эгыр сутӥзы но сир поттӥзы. Соосыз келязы Иж заводэ.
1920-тӥ арын гуртын 31 корка но 205 улӥсь вал, ваньзы — удмуртъёс. Сельсоветъёсыз кылдытон бере Папи гурт Мушковайлэназ пыриз.
1933-тӥ арын «Удмурт» колхоз кылдӥз. Гуртын ыж но вал гидъёс сяна бадӟым фермаос но пудо гидъёс ӧвӧл. Колхозлэсь скалъёссэ но парсьёссэ возьылӥзы улӥсьёслэн гидъёсазы. Сергей Ляминлэн кеносаз вузкаронни вал. Морозовъёслэн вить борддоръем коркаязы медпункт интыяськиз. Озьы ик гуртын колхоз но частной пасекаос вал, шурлы матын кебит сылӥз.
1944-тӥ арын Папиын усьтӥськиз начальной школа, сое интыязы одӥг коркан колхоз контораен ӵош. Одӥг классын ог 10-15 дышетскисьёс дышетскизы.
Ижкарысен Уваозь чугун сюрес лэсьтонэн сэрен вуж дышем улон куашканы кутскиз.
1940-тӥ аръёсын улӥсьёс трос ужазы Каркалай леспромхозлэн корано нюлэсаз.
Гуртын клуб ӧвӧл бере, егитъёслэн шудон интызы луиз Калёгурезь, кытын кык тополь но беризь сылӥзы.
1950-тӥ арын гурт луиз Азин нимо колхозлэн бригадаез. Колхоз интыяськиз Каркалай гуртын. Соин ик отчы пудоез келязы. Таос аръёсын егитъёс вордскем гуртысь кошкыны кутско. 1959 арын татын 137 улӥсь гинэ кылиз.
1963-тӥ арын «Увинский» пудо сюдӥсь-вордӥсь совхоз кылдӥз. Шор одворичалэсь 35 километрлы палэнын интыяськем гурт перспективатэк луиз. Улӥсьёс гуртысь огмылкыдысь кошко. Толэзьлы быдэ 3-4 семья Папиез кельтылӥз. Соос вуылӥзы Бадӟым Каркалайе но Увае, собере Казахстанэ, Улӥ Поволжьее.
1965-тӥ арын гуртысь берпум улӥсьёс кошкизы — Устиновъёслэн но Дмитрий Муравьёвлэн семьяоссы.
Документъёсъя Папи гуртэз быдтӥзы 14 ар улыса гинэ — 27-тӥ декабре 1979 арын.
Лида ёрос

Ли́да ёрос () — Гродно улослэн шорысьтыз ёрос. Административной центрез — Лида кар. Кылдэмын 1940-тӥ арын 15-тӥ январе. 
Административной люкиськемез.
Районэ пыро Лида но Берёзовка каръёс, Первомайский посёлок, 15 сельсоветъёс: 
Географиез.
Быдӟалаез 1600 км² (ёросъёс пӧлын 5-тӥ интыын). Валтӥсь шуръёсыз: Неман, Гавья, Жижма, Дитва, Лидея, Лебеда, Нарва.
Улӥсьёсыз.
Ёросын 47,3 сюрс улӥсьёс, Лидаез лыдъятэк, Лидаын улӥсьёсын ӵош — 140 сюрс мурт.
Лида ёросын 50-лэсь уно пӧртэм калыкъёс уло. Соос пӧлысь: белорусъёс — 46,2 %, полякъёс — 39,5 %, ӟучъёс — 11,3 %, украинъёс — 2,1 %, литваос — 0,2 %, еврейёс — 0,08 %, немецъёс — 0,05 %, армянъёс — 0,06 %, азербайджанъёс — 0,03 %, бигеръёс — 0,01 %.
Лида замок

Лида замок — Белоруссиысь замок, интыяське Лида карын. Пуктэмын 1323-тӥ арын Гедимин князь косэмъя. Со сьӧрын утиськиллям Новогрудокысь—Кревоысь—Медникиысь—Трокиысь крестоносецъёслэсь.
Юртэз.
Замок пуктэмын вылэм кӧльылэсь но кирпичлэсь луо гурезьын, со котыртӥ бызиллям Лидея но Каменка шуръёс, уйпалаз 20 метръем бадӟым гу гудэмын вылэм. Со гу 2 шуръёсыз герӟам, нош замокез карлэсь люкем. Бергес (XVI—XVII дауръёсы, вылды) вӧзаз ты но лэсьтӥллям на.
Замок 4 сэрего, 2 башняосын - сыӵеен ик возиськемын туннэ нуналозь.  
Замок пушкын интыяськиллям черк (1533-тӥ арын со Лида городэ выжтэмын вал), юртъеръёс, 1568-тӥ арысен - суд, архив, острог. Улон интыос вылӥллям башняослэн вылӥ этажъёсазы. 
Замоклэн борддоръёсыз.
Замок шонертэм квадратлы укша. Солэн тужгес бадӟымез борддорезлэн - уйпалэзлэн - кузьдалаез - 93,5 м. Лымшор борддорез - тужгес вакчиез - 80 м. Шундыпуксёнэз кыстӥське 84 м, шундыӝужанэз - 83,5 м.
Лидея

Лиде́я, Лидейка () — Белоруссиысь Гродно улосысь Лида ёросысь шур, усе Дитвае (Неманлэн бассейнэз). Шурлэн кузьдалаез - 31 иськем.
Кутске Верх-Лида гурт дорын. Лидеяе усе Нарва шур.
«Москваез утён понна» медаль

«Москваез утён понна» медаль кылдытэмын 1944-тӥ арын СССР-ысь ВС-лэн Президиумезлэн поттэм Указэзъя. Медальлэн авторез — Н. И. Москалёв суредась.
«Москваез утён понна» медаль сётӥськиз Москвалэн вань утисьёсызлы: 
1995-тӥ арлэн даннойёсызъя, «Москваез утён понна» медален данъямын ог 1 028 600 мурт.
Смоленскысь Успенской черк

Дунчылкыт Инмар Анайлэн Успен соборез — Смоленск епархиысь кафедральной собор. Интыяське Смоленскысь Соборной гурезьын. Сӥземын 1609-тӥ-1611-тӥ аръёсы Смоленскез утёнлы но утисьёслы.
Черклэн нырысетӥ юртэз пуктэмын вал 1101-тӥ арын Владимир Мономах косэмъя. 
1611-тӥ арын, Смоленскез Речь Посполитаялэсь 2 ар утем бере, карез утисьёс пуштытӥзы соборной гурезь котырысь вань пуштытъян арбериоссэс, соин йырин черклэн оглюкетэз но куашказ, пушкысьтыз уно кышномуртъёсыз но нылпиосыз пачкатӥз. Карез киултӥсьёс тупатӥзы черклэсь юртсэ но пушказ костёл лэсьтӥзы. Смоленскез мозмытэм бере 1674-тӥ-1675-тӥ аръёсы вуж юрт сэрттэмын вал. 1677-тӥ арын со интыын ик выль черк пуктыны кутскизы, вань ужъёсты эскериз зодчий Алексей Корольков. Архитектор соборлэсь быдӟалазэ будэтӥз но проектлэсь кӧня ке палэнскиз.
Ачиз юрт Наполеон мерскыку но, Быдӟым ож дыръя но арам ӧз луы. Наполеон ас вакытаз, черклы синмаськыса, бордаз эскерисьёсыз кельтэм. Вермахтысь генерал-полковник Г. Гудыриан, Смоленске чуртнаськемез бере, нимысьтыз дыр висъяз Успен соборез учкон понна.
Черкын 1941-тӥ арозь возиськиз Инмар Анайлэн Смоленск обросэз, но Быдӟым Атыкай ож вакытэ городэз тушмонъёс котыртэм бере со чиптэм-чаптэм ышиз. Соборын возисько Меркурий Смоленскойлэн мощъёсыз.
Гедимин

Гедими́н (, "Godeminnus", ог 1275(1275)-тӥ арын вордскиз, 1341-тӥ арын толсуре кулӥз) —  Гедиминович династиез кылдытӥсь. 1316-тӥ арысен 1341-тӥ арозь Быдӟым литовский князь.
Африка

А́фрика — Евразия бере кыкетӥ бадӟым континент. Уйпалаз солэн Средиземной зарезь, уйпал-шундыӝужаназ - Горд зарезь, шундыпуксёназ - Атлантик океан, лымшораз но шундыӝужаназ - Инди океан. Африка нимын озьы ик верало дуннеысь люкетэз, кудаз пыре Африка материк но вӧзысьтыз шормуӵъёс. Африкалэн быдӟалаез - 29,2 млн иськем², шормуӵъёсын ӵош — ог 30,3 млн иськем². Африкаын 55 кунъёс интыяськемын.
Улӥсьёсыз отын одӥг миллиард котыр. Та материк вань адямиослэн кылдон но вашкала вакытъёсы улон интыенызы лыдъяське: ӵапак татысь шедьтӥзы адямилэсь тужгес вашкалаоссэ лысьӧмъёссэ. 
Африка пыр ортче экватор но кӧня ке климат зонаос. Со одӥг гинэ сыӵе континент, кудӥз кыстӥське уйпал субтропической поясысен лымшор субтропической поясозь. 
Африкалэсь лулчеберетъя, экономикая, политикая но мерлыко шуг-секытъёссэ эскере африканистика тодос.
Политической люкиськемез.
Африкаын интыясько 55 кунъёс но 5 признать карымтэ кунъёс. Тросэз соос пӧлысь азьвыл европа кунъёслэн колониоссы вал, эрико луизы ХХ даурлэн 50-тӥ-60-тӥ аръёсаз гинэ. Отчыозь эрико вал Египет (1922-тӥ арысен), Эфиопия (Шор дауръёсысен), Либерия (1847-тӥ арысен) но ЮАР (1910-тӥ арысен).
Попугай

Попугайёс () — тропикъёсысь но субтропикъёсысь тылобурдоос. Попугайёс 372 пумо луыны быгато.
Кузьымъёс шаерысьтымы тропической вайисько на вашкалаез, - шуэ экзотикаё попугай ӟечлыкез. Та поход, солэн индийской спутниклэн нырысетӥ лэсьтэмъёсыз македонияысь александр Онесикрит. Папа трос вылтусыныз, уката верано, кемалась амалтэк вордскиз, зоомагазинэ вуза, нош со гуртын вордскиз но условиез.
Мамаен папа куд-огезлэн, уката но амазон какаду, сиёнэз но тӥрлыкез лымшор америкаысь индеецъёс австралийской абориген. Со вие ик, таӵе ивортон тодосчиос но ветло, куд-ог аръёсы будэтэмзэ кемалась индейский амазония выжы папа, эн виы тылобурдоос, нош тылыосыз-валысь солы дораз гольык йырзэ гинэ выщипывать цветной церемониальный понна.
Drei Kameraden

«Drei Kameraden» (кылысь кылэ берыктоно ке — «Куинь эшъёс») — Эрих Мария Ремарклэн романэз, со бордын ужаны автор кутскиз 1932-тӥ арын. Йылпумъямез бере 1936-тӥ арын «Kammerater» нимын печатлаз сое Даниысь "Gyldendal" книгапоттонниын. Ӟуч кылэ роман берыктэмын 1958-тӥ арын. 
Пуштросэз.
Действие ортче Германиын 1928-тӥ ар котырын.
Куинь эшъёслэн — Роберт Локамплэн (Робби), Отто Кестерлэн но Готтфрид Ленцлэн — вань асьсэлэн пичияк автомастерскойзы. Валтӥсь герой — Робби автомеханик — тодматскиз Патриция Хольманэн (Пат). Робби но Пат — пӧртэм улон сюресъёсын адямиос — яратӥзы ог-огзэс. Романын возьматэмын соослэн кусыпъёссы секыт аръёсы. 
Проблематикаез.
Роман азинтэ «ыштэм поколенилэсь» темазэ. Ожез пырпотэм адямиос уг быгато пегӟыны вуж тодэ ваёнъёссылэсь, соос курадӟыто валтӥсь героез но. Сютэм аръёс сӧризы тазалыксэ яратоно нылкышноезлэсь. Но ӵапак ож аръёс герӟазы куинь эшъёсыз: Роберт Локампез, Отто Кестерез но Готтфрид Ленцез. Котькытын соосты кулон возьмаз ке но, соос яратӥзы улонэз.
Шабаев, Ильшат Раисович

Ильша́т Раи́сович Шаба́ев (8-тӥ толшоре 1978, Комсомольской, Оренбург улос, РСФСР, СССР) — россиысь эктӥсь, хореограф, мюзиклъёсын шудӥсь. MTV телеканалын «Звезда танцпола» проектын вормись но ТНТ телеканалын «Танцы» проектын вормись. ТНТ каналлэн версиезъя Россиын тужгес но умой эктӥсь. Гожъя трекъёсыз, ӵош ужаз ALL1 группаен, Илья Мягковен (Граф) но мукетъёсын.
Улон сюресэз.
Вордскиз Комсомольской посёлокын Александровской ёросын Оренбург улосын. Куке Ильшатлы тырмиз 2 арес, солэн семъяез кошкиз улыны Оренбурге. Нырысьсэ эктыны кутскиз 4 аресысен.
Кӧня ке ар Ильшат эктӥз пияшъёслы коллективын «Чечетка».
Саам куншет

Саамъёслэн йӧскалык куншет (Саам калыклэн куншетэз) — саамъёслэн йӧскалык куншетсы.
Юнматэмын 1986-тӥ аре.
Куншетлэн историез.
13—15-тӥ гудырикошконэ 1986-тӥ аре швед Ореын ортчиз XIII Калыккуспо саам конференция.
Конференция азьын вал конкурс, кудаз Астрид Бальлэн ("Astrid Bahl"), Норвегиысь суредасьлэн вариантэз лыдъямын луиз тужгес но умой. 14-тӥ гудырикошконэ 1986-тӥ аре саамъёслэн куншетсы вал нырысетӥ ӝутэмын, нош 15-тӥ гудырикошконэ юнматэмын.
Куншетлэн тусыз.
Куншетлэн стандартной быдӟалаез — 2020 1500 мм вылэ. Куншет вылын суредамын кӧня ке пӧртэм ширинаен вертикальной гож: лыз, ӵуж, вож но горд. Вань эшшо горд-лыз котырес гож.
Роза Ликсом

Ро́за Ли́ксом (, зэмос нимыз — Анни Юляваара, ) — финн гожъяськись, берыктӥсь, суредась. Вордскиз 7-тӥ толшоре 1958-тӥ арын Финляндиысь Юлиторнио карын.
Роза Ликсом тодмо романъёсыныз, новеллаосын бичетъёсыныз, озьы ик комиксъёсыныз, нылпиослы книгаосыныз, фильмъёсыныз но спектакльёсыныз. 2011-тӥ арын «Hytti nro 6» () книгаез понна Ликсом Суомиысь литература удысысь валтӥсь «Финляндия» нимо премиен пусъемын вал. Нош 2013-тӥ арын солы Суомиысь искусство удысын тужгес усто ужасьёсты пусйись «Pro Finlandia» медаль сётэмын вал.
Ликсом финн кылын гожъяське. Солэн книгаосыз трос пӧртэм кылъёсы берыктэмын. «Yhden yön pysäkki» (, 1985) романысьтыз люкетъёсыз удмурт кылэ Светлана Едыгароваен берыктэмын но «Инвожо» журналын печатламын.
Ярлепа

Ярлепа — Эстониысь Раплас уездысь кузялэс ты, интыяськемын Кохила посёлок но Ярлепа гурт вискын. Тылэн быдӟалаез — 47,9 гектар, мурдалаез — 3,3 метрозь. Тыысь Вяэна шур потэ. Ты утиське.
Отын пӧртэм чорыгъёсыз вань.
Иванов, Андрей Вячеславович

Андрей Вячеславович Иванов (вордскиз 1971-тӥ арын) — Эстониысь ӟуч гожъяськись. Эстон гожъясьёслэн союззылэн ёзчиез.
Биографиез.
Вордскиз 1971-тӥ арын Эстон ССР-ын, улэ Таллинын. Дышетскиз Таллинысь педагогикая университетын ӟуч филология ӧнеръя. Ужаз сварщик, азбар ӵужись но пелепон оператор луыса, улӥз Скандинавиын.
Гожъяськыны кутскиз 2004-тӥ арын, нош нырысетӥ ужъёсыз печатласькизы 2007-тӥ арысен ФинляндияФинляндиысь но США-ысь ӟуч журналъёсын. Эстониын Андрей Ивановлэн книгаосыз 2009-тӥ арысен потыны кутскизы. Печатлаське «Звезда» но мукет ӟуч журналъёсын. Ӟуч но эстон кылъёсын кӧня ке книга поттӥз. «Путешествие Ханумана на Лолланд» романэз Германиын немец кылын поттэмын вал, нош 2011-тӥ арын - Мускоысь «АСТ» книгапоттонниын. 
Азьвыл солэн эстон паспортэз ӧй вал, но собере тыршемез понна солы гражданство сётӥзы.
Вераське англи, датской но норвег кылъёсын, дышетэ эстон кылэз.
Тартуысь ратуша

Тарту ратуша () — Тартулэн символэз.
Историез.
Университет карысь ратуша интыяське Тартулэн шорсюлмаз. Со интыын со куинетӥез ини. 1693-тӥ арын пуктэм юрт куашказ 1726-тӥ арын (Уйпал ож дыръя).
1755-тӥ арын карлэн вашкала люкетаз бадӟым тылӝу потӥз, со бере ратушаез выльысь пуктыны малпамын вал. Со понна Тартуэ ӧтизы Ростокысь Иоганн Генрих Бартоломеус архитекторез. Ратуша ольхалэсь лэсьтэмын вал. Выль юртэз усьтӥськиз 1786-тӥ арын, нош вань лэсьтӥськон ужъёсыз йылпумъямын вал 1789-тӥ арын.
Тартуысь шудонлэн музеез

Шудонлэн музеез () — Тартуысь музей.
Музейлэн историез.
XIX даурлэн кутсконаз музейлэн юртаз интыяськиз школа, отын тросгес ремесленникъёслэн нылпиоссы дышетскизы. 1829-тӥ арын музейлэн кузёез потӥз, сое выльдӥзы-тупатъязы. 
XIX даурлэн пумаз — XX даурлэн кутсконаз юртын кӧня ке висъетъёс лэсьтэмын вал, котыраз мукет юртъеръёс пуктӥзы, но бергес соос сэрттэмын вал. XX даурын со юрт улон коркалы пӧрмытэмын вал, но одӥг вошъяськисьтэм кузёез солэн ӧй вал. 1994-тӥ арын Тартуысь кивалтӥсьёс малпазы отын шудонлэсь музейзэ усьтыны. Музей усьтӥськиз 1994-тӥ арын куартолэзе. 2002-тӥ-2003-тӥ аръёсы юрт быдэсак тупатэмын вал. 2004-тӥ арысен музей интыяське карлэн вашкала люкетаз Лутсу урамын, музейлэн комплексаз пыро XVIII—XIX дауръёсысь 4 юртъёс. 2010-тӥ арысен — Театр юрт но.
Музейлэн коллекциез.
Музейлэн коллекциез бадӟым, отын возисько 6000-лэсь уно шудонъёс но мунёос. Соос ваньзы йӧскалык эстон стилья люкамын. Возьматэмын чеберлыко мунёос, пӧртэм кунъёсысь кузьымъёс-сувениръёс, озьы ик финн-угор шудонъёс.
Рийгикогу

Рийгикогу () — Эстон Республикаысь кат сётӥсь вылӥ ёзэс (парламент). Со кунлэсь тӧрозэ бырйылэ но эскере быдэсъясь властьлэсь (правительстволэсь) ужзэ.
Рийгикогуе 101 депутат пыре. Депутатъёсты бырйыло 4 арлы быдэ.
Парламент интыяське Таллинлэн шораз, Тоомпеа замокын. Совето вакытэ отын ик интыяськиз Эстон ССР-ысь Верховной Совет.
Варӟыл

Варӟыл () — Алнаш ёросысь Удмуртиысь гурт, пыре Кузёбай сельсоветэ. Алнаш черкогуртлэн но Варӟыллэн кусыпсы 11 иськем луэ, нош Ижевскен кусыпез — 87 иськем.
1-тӥ толшорлы 2008-тӥ арлы улӥсьёсыз луо 273 адями.
Псков

Псков — Россилэн уйпал-шундыпуксёнысьтыз кар (903-тӥ арысен), Псков улослэн но Псков ёрослэн административной центрез. Интыяське Великая но Пскова шуръёслэн огазе луонзы дорын. 
Псков — Россиысь одӥгез вашкалаез кар. Нырысетӥ гожъямъёс Лаврентьев летописьын со сярысь 903-тӥ арысен кылемын. 1348-тӥ—1510-тӥ аръёсы со эрико Псков элькунлэн шоркарез вылэм. 1510-тӥ арын герӟамын Быдӟым Москва княжествоен. XVIII даурлэн кутсконозяз Псков Россиысь но Европаысь одӥгез бадӟымез кар вал, утиськон но вузкарон центр. Псков крепость, кудаз 5 крепостной кульчоос пыризы (туннэ нуналлы соос пӧлысь куинез возиськемын), карез киултонтэм кариз. Трос дауръем историяз Псков ӵемысь ожъёслэн центрзы луылӥз, но огпол гинэ киултэмын вал (кыкез но дунневыл войнаос вакытэ оккупациосыз лыдъятэк). Санкт-Петербург  кылдэм бере Псков валтӥсь интызэ ыштӥз, нош куке Уйпал ож бере кунгожъёс кыдёке шундыпуксён пала кошкизы (Россия пушкы пыризы Рига но Ревель - али Таллин), Псков утиськон но вузкарон центр сямен но кулэ ӧз ни луы.  Быдӟым Атыкай ож дыръя город 3 ар ӵоже Германиен оккупировать каремын вал, со дыр ӵоже 3,5 сюрс огшоры улӥсьёс быризы. 2009-тӥ арын толсуре Псковлы «Город воинской славы» ним сётэмын.
Псков — Псков улослэн но Россилэн уйпал-шундыпуксёнысьтыз туризмъя валтӥсь центр. Троицкой черк, Псков крепость, Мирож монастырь, Поганкинлэн палатаосыз, Псковысь вашкала черкъёс Росси Федерацилэн лулчеберет наследиезъя лыдметэ пыро. 
Псковын улӥсьёслэн лыдзы — 207 571 мурт (2015). 
Нимызлэн кылдэмез.
Карлэн нимыз герӟаськемын гидронимен — Пскова шурен. Вань пӧртэм версиос шурлэн но карлэн нимъёссы пумысен. Одӥгезъя соос пӧлысь - славян теорияя, - "Пьсков" ("Плесков", "Пльсков") ним кылдэ вашкала ӟуч «плесъ» кыллэсь — шурлэн люкетэз, яке «песок» кыллэсь. Мукет версияя - прибалтийско-финской — "piskava" (лив кылын), "piskva", "pihkva" (эстон кылын) - сиро ву; возьматэ вашкала дыръёсысен карын пӧртэм калыкъёслэсь улэмзэс. Гидронимлэн мукет валэктонъёсыз - «плеск», «блеск», «чорыго шур», «песок». Археологъёс тодӥзы, Псковын X—XI дауръёсы славянъёслэн выжыоссы — псков кривичъёс, озьы ик прибалтийско-финской, балтской но скандинавской племяос улӥзы шуыса.
Великая (шур)

Вели́кая — Россиысь Псков улосысь шур.
Нарва шурлэн бассейназ пыре (Псков-Чудской ты пыр) но оглом Балтийской зарезьлэн бассейназ.
Валтӥсь тодметъёсыз.
Шурлэн кузьдалаез — 430 иськем. Кутсконэз Бежаницкой возвышенностьын, усе Псков-Чудской тыэ.
Отчы усё: паллянысен Идрица, Синяя, Утроя, Кухва, Вяда, Кудеб, Исса; бурысен Алоль, Кудка, Сороть, Черёха, Пскова.
Пскова

Пскова́ — Псков улосысь Псков но Струго-Красненск ёросъёсысь шур, усе Великая шуре. Пскова шурлэн кузьдалаез - 102 иськем.
Географиез.
Псковае усё: паллянысен Псковица, Дребенка; бурысен Торошинка, Милёвка шуръёс.
Шурлэн кутсконаз интыяське Псков. Озьы ик шур дурын сыло Торошино, Черняковицы, Голубово гуртъёс но Псковлэн Любятово микрорайонэз.
Псковица

Псковица — Россиысь шур, бызе Псков улосысь Псков но Струго-Красненск ёросъёстӥ. Шурлэн кузьдалаез -  52 иськем.
Географиез и гидрологиез.
Усе Пскова шуре Торошино гурт дорын.
Идрица (шур)

Та кыллэн мукет валатонъёсыз но вань. 
И́дрица (яке Идрия) — Россиысь шур, бызе Псков улосысь Себеж ёросысь Идрица поселенитӥ. Кутсконзэ басьтэ Идрия тыысь. Шурлэн кузьдалаез 17 иськем.
Идрица (валатонъёсыз)

Идрица кыллэн кӧня ке валатонъёсыз вань:
Идрия ты

Идрия — Псков улосысь Себеж ёросысь ты. Интыяське Мостищенская волость но Идрица поселениослэн гожзы (границазы) дорын. 
Площадез — 1,0 иськем² (99,0 га). Бадӟымез мурдалаез -  2,0 м, шоро-куспо мурдалаез — 1,5 м.
Нарва (шур)

На́рва (Наро́ва; и "Naroova" (вашкала эст. — Алуксе)) — Эстонилэн но Ленинград улослэн кунгожзы дорти бызись шур. Литератураын озьы ик пумиське Алуксе (Наровалэн вашкала нимыз) но Бек нимъёсыз. Шур вылын 2 каръёс интыясько: Россиысь Ивангород но Эстониысь Нарва. Шур котырысь улосэз нимало Принаровье.
Этимологиез.
Тужгес тодмо М. Фасмерлэн этимологиез, со шурлэсь нимзэ «порог» кылэн герӟа. Гласнойёслэсь чередованизэс лыдэ басьтоно ке, мукетыз но малпан (балтийской) шонер луыны быгатэ: гидронимической  вӧлмем "*Nar-/*Ner-" («нырять») кылвыжы бордысь.
Черк-славян кыллюкамын шурлэн нимыз тазьы валэктӥське: «Нарова — по своей воле, своевольно». Озьы ик вашкала летописьёсын шурлэн Норова нимыз пумиське, "о" пыр (Норов кыллэсь), со возьматэ шурлэсь ассэ аспӧртэмлыко воземзэ. 
1681, 1684, 1900, 1905, 1933 аръёсы картаын шур Нарова сямен пусйиськиз. 
Нарвае усё: Плюсса, Россонь.
Сюо ныр

Сюо ныр () — Грах ёросысь гурт. 12-тӥ куарусёнэ 2015-тӥ аре 74 адями лыдъямын.
Али дыре гуртлы 300 ар.
Лулчеберез.
Гуртын вань вузкаронни, гуртъёслэн корка лулчеберетэз, эмъяськонни но почта.
Тимерханова, Алёна Геннадьевна

Алёна Геннадьевна Тимерханова — тодмо удмурт, бигер но башкир кырӟась.
Вордскиз 1983-тӥ арын 10-тӥ шуркынмонэ Свердловскын (али Екатеринбург). Будӥз но ужан сюрессэ кутскиз Башкириысь Вылӥ Татышлыын. Солэн тодмо луэм но калык пӧлын яратоно кырӟанъёсыз: «Италмас» (быдэстэ Николай Анисимовен ӵош), «Мемие», «Ваче ки кутӥськыса» (юрттэ Иван Котельников), «Тӧдьы юсьс» (Йорга Качен ӵош), «Мон курисько тонэ», «Синъёсме усьтӥсько», «Куарадэ но вунэтӥ», «Яратӥ вал мон», «Толон гинэ» но мукетъёсыз.и картэз ванятка
Владимир (кар)

Влади́мир — Россиысь кар, Владимир улослэн но Владимир кар муниципал кылдытэтлэн административной центрез. Вашкала Уйпал-Шундыӝужан Русьлэн шоркарез. Россилэн шор люкетысьтыз одӥгез туризмъя центр. Россиысь Золотое кольцое пыре. 
Интыяське Клязьма шурлэн паллян ярдураз, Мусколэсь шундыӝужан пала 176 иськемын. 
Карлэн быдӟалаез — 124,59 км². Улӥсьёсыз — 352 681 мурт (2015).
Нимыз сярысь.
Вашкала формаез (вераськон кылын али но кутиське) — "Володимѣрь" — Володимѣръ князь ним герӟаське "-јь- суффиксэн -" «Владимирлэн карез». Дыр ортчемъя карлэн нимыз нырысь кылиськемезъя, собере гожтӥськемезъя но "Владимир" нимын тупаз. 
Азьвыл городэз "Владимир-на-Клязьме" но "Владимир-Залесский" шуыса но нимазы, со герӟаськемын вал сыӵе ик нимо мукет карен — туала Украинаысь Волынской улосысь Владимир-Волынскиен.
Бузова, Ольга Игоревна

Ольга Игоревна Бузова — Россиысь популярной тодмо кырӟась, модель, киноысь, театрысь, дубляж удысысь актриса. ТНТ телеканалысь «Дом-2» реалити-шоуэ пыриськись вал, собере со шоуэз ик нуись. 2008 арысен — «Мир реалити-шоу. Дом-2» журналысь шеф-редактор.
Со вордӥськиз 20-тӥ толшоре (январе) 1986 аре Ленинградын. Азьвыл картэз — ӟуч футболист Дмитрий Тарасов.
Викторин (Костенков)

Викторин (зэмос нимыз Виктор Григорьевич Костенков; Вордӥськиз 10-тӥ куартолэзе 1953-тӥ арын Сарапулын) — Ӟуч Православной Черклэн епископез, 5-тӥ куартолэзе 2015-тӥ арысен Ижкарысь но Удмуртиысь митрополит. Со Мер инэглэн Удмурт Элькунысь ёзчиез 2012-тӥ арысен.
Слепаков, Семён Сергеевич

Семён Сергеевич Слепаков — тодмо ӟуч аспӧртэмлыко кырӟась, актёр, шоумен. Ас вакытаз — тумошо командалэн КВН «Сборная Пятигорска» капитанэз. Со вордӥськиз 23-тӥ гудырикошконэ 1979-тӥ арын Пятигорскын.
Улэ Мускоын 2005-тӥ арысен.
2000-тӥ арын 2006-ти арысозь тумошо командалэн КВН «Сборная Пятигорска» капитанэз вал. Солэн команда вормиз Выли Лигаын КВН 2004-тӥ арын.
Со Comedy Clubлэн резидентэз 2010-тӥ арысен.
Со продюсер Универ. Выль огъяулонни. (Универ. Новая общага) фильмез 2011-тӥ арысен.
Со продюсер САШАТАНЯ сериалэз 2012-тӥ арысен.
Со кылдытӥз Гарик Мартиросянлэн но Александр Дурелайнлэн чошен Comedy Club 2006-тӥ арын.
Со гожтэмын нырысь гуръёсын альбом 2005-тӥ арын, со кырза Комеди Клубын (Comedy Club) 2010-тӥ арысен. Солэн альбомеэ — «Семён Слепаков. Альбом номеро одиг» (2012-тӥ арын).
Кырӟанъёсыз.
Со экономи тодосъя кандидат. (2004-тӥ арысен).
Пеппа парсь

«Пеппа парсь» () — 5 минутъем вакчи мультфильмъёсэсь мультсериал.
Сериаллэн валтӥсь геройёсыз: Пеппа парсьпи, солэн выныз Джордж, анаез — Мумы парсь но атаез — Бубы парсь. Котьку татысь луэ адӟыны ӵуӝайзэ но ӵужатайзэ, Пеппалэсь эшъёссэ, Джорджез но солэсь анай-атайзэ. Сериал 180 элькунъёсын возьматэмын вал но 40 кылъёсы берыктэмын. Россиын возьматэ TiJi но Карусель каналъёсын. 28 тулыспал 2009 арозь Nickelodeon (СНГ) возьматэмын вал.
Сериал сярысь.
Мультфильмлэн геройёсы пичияк кельшымонэсь адямиослы но, пудолы но. Соос нулло дӥськут, уло коркаосын, ворттыло машинаосын, ветло куное. Пичиос шудо адями шудонъёсын, бадӟымъёс ветло уже.
Трос дырлы мультфильмлэн сюжетэз — семья улонысь учыръёс:
ВИА Гра

ВИА Гра — Украинаысь тодмо нылкышно группа. Со 3-тӥ куарусёнэ (сентябре) 2000-тӥ арын кылдытэмын. ВИА Гра 5 альбомъёсыз гожтэмын, со сяна, 1 альбом англи кылын 2003-тӥ арын берыктэмын. ВИА Гра «Зарни состав» 2000 арысен — 2004 арысозь вал. Вера Брежнева, Алёна Винницкая, Анна Седокова но Надежда Грановская таиз составлэ вал. «Не оставляй меня, любимый» туж тодмо кырӟан вань. Солэн кырӟанъёсыз: «Попытка № 5», «Стоп, стоп, стоп», «У меня появился другой», «Кислород», «Это было прекрасно», «Убей мою подругу», «Океан и три реки» но мукетъёсыз.
Али Эрика Герцег, Анастасия Кожевникова но Миша Романова ВИА Граын кырӟало.
ВИА Гра туж трос зарни граммофонъёсы вань. Со сяна, ВИА Гра «Бомба года» коньдонкузьым 2004-тӥ арын басьтӥз.
Терек (футбольной клуб)

ФК Терек - ӟуч Элькунысь (Чечняысь - Грознойысь)) футбольной клуб. ФК Терек ӟуч премьер-лигаын шудэ. Солэн валтӥсь тренер - Рашид Рахимов 7-тӥ шуркынмонэн 2013-тӥ арысен. ФК ТЕРЕК 1958-ти арын кылдытэмын. Солэн капитанэз - Ризван Уциев.
ФК Тереклэн формаез - вож футболка но тӧдьы трусикъёс.
Солэн стадионэз - АХМАТ АРЕНА - 30 597 адямиоссэ тэре.
Собере ФК Тереклэн нимез "Динамо" 1946-ти арысен, нимез Нефтяник 1948-ти арысен, табере ФК Тереклэн нимез "Терек" 1958-ти арысен вань.
ФК Терек РСФСР-ысь чемпионлэн 1974-ти арын вал. Со сяна, РФК Терек 5-ти интыын Нырысь лигаен 1978-ти арын тырмиз.
ФК Терек кыкети (2) дивизионын (2001-2002-ти арын), нырысети дивизионын (2003-2004, 2006-2007-ти арын) шудиз. Али РФК Терек премьер-лигаын 2005 арын но 2008-ти арысен шудэ.
РФК Терек премьер-лигалэн Кубокез 2004-ти арын вормиз. Со сяна, Терек Лехлэн но Базелен шудиз. РФК Терек Лехлэз вормиз, но Базелез нырысь котырын келяз.
РФК Терек Турциысь Элькунлэн Кубокез 2012-ти арын вормиз.
Вылӥ интыосэз-8-ти интыез 2013-ти арын, 9-ти интыез 2014-ти арын.
РФК Тереклэн кивалтисъёсыз: Ахмат Кадыров (2001-ти арысен-2004-ти арозь), Рамзан Кадыров (2004-ти арысен-2011-ти арозь) вал. Али Магомед Даудов РФК Тереклэн кивалтисез 2011-ти арысен.
РФК Тереклэн валтись тренеръёсыз: Хайдар Алханов (1992-ти арысен-2000-ти арозь), Шахин Диниев (2001 но 2009-ти арын), Рамзан Дзайтиев (2001-ти арын), Лев Платонов (куартолэзь 2002-ти арын), Александр Корешков (2002-ти арын), Ваит Талгаев (2003-ти арысен-2005-ти арозь, 2006-ти арысен-2007-ти арозь), Александр Тарханов (2005-ти арысен -куартолэзь 2006-ти арозь), Виталий Шевченко (2006-ти арын), Леонид Назаренко (куартолэзь 2008-ти арын), Вячеслав Грозный (2008-ти арысен-2009-ти арозь),Анатолий Байдачный (2010-ти арын), Рууд Гуллит (2011-ти арысен-куартолэзь 2011-ти арозь), Иса Байтиев (2011-ти инвожонэн), Станислав Черчесов (27 куарусёнэн 2011-ти арысен-26-ти куартолэзь 2013-ти арозь), Юрий Красножан (27-ти куартолэзен 2013-ти арысен-27-ти коньывуонэн 2013-ти арозь) вал. Али Рашид Рахимов РФК Тереклэн валтись тренерэз 7-ти шуркынмонэн 2013-ти арысен.
Зенит-Ижевск

Зенит-Ижевск (Ижкар) - Удмурт Элькунлэн футбольной командаез. 
Кылдытэмын 14-ти тулыспалэ (феврале) 2011-ти арын. Солэн валтись тренерез - Игорь Меньщиков вань. Зенит-Ижевсклэн валтись директорез Александр Сунцов вань. Зенит Ижевсклэн буёлъёсыз - тодьы но лыз. ФК Зенит-Ижевсклэн вотэсбамеэ зенит-ижевск.рф. Али ФК Зенит-Ижевск кыкети дивизионын (зонаын Урал-Поволжье) шудэ.
ФК Зенит-Ижевсклэн стадионэз - Центральной Элькунысь стадион. Со 19 100 адямиос тырэ.
Кунлык

Кунлык () - юриспруденциын Удмурт Элькунлэн эрикрадъя режимез Россия Федерацие пырись кун. 
Али кунлыкезлы Удмурт Элькунлэн - 95 ар 2015-ти арын. Удмурт Элькунлэн кунлыкез туж бадзым историяез вань - Вятской Автономной Областьен (1920-ти арысен - 1932-ти арозь), Удмуртской Автономной Областьен (1932-ти арысен - 1934-ти арозь), Удмуртской Автономной Социалистической Советской Республикалы (1934-ти арысен-1991-ти арозь), Удмурт Элькунлэн (11-ти коньывуонэн 1991-ти арысен).
Гдыня

Гды́ня ( , , 1939–1945 "Gotenhafen", кашуб кылын "Gdiniô") — Польшаысь портовой кар, Куинькар агломерацилэн люкетэз. Со интыяськемын Польшалэн уйшор палаз, Помераниын, Балтийской зарезь вылын.
Удмурт Элькунлэн Кункат судэз

Удмурт Элькунлэн Кункат судэз — Вылӥ судъя орган, со Удмурт Элькунлэн Кункатэз уте. Со сяна, Кункат суд Удмурт Элькунын ӧз кылды на. Озьы ке но, катъя, Кункат суд 11-тӥ коньывуонэ 1991-тӥ арын кылдытэмын. Удмурт Элькунлэн Кункатын Кункат суд 26-тӥ южтолэзэ 2000-тӥ арын референдумен кылдытэмын.
Тубылов, Валентин Кузьмич

Тубылов, Валентин Кузьмич — Удмурт Элькунлэн кусыпудыслэн ужасез, нырысетӥ Удмурт Элькунлэн Кун Кенеш Тӧроез (1990-тӥ — 1995-тӥ арозь), быръемемын альтернативной инъетын. Вордскиз 13-тӥ шуркынмонэ 1935-тӥ арын Пичи Кибья Можга ёросысь УАССР. Со Выли Кенешен депутатэз (10-12 ӧтчамъёсын) но Удмурт Элькунлэн Кун Кенешез (1995—1999; 1999—2003 аръёсы) вал. Со КПСС-лэн ёзчиез 1964-тӥ—1991-тӥ арозь вал.
Гоголев, Андрей

Андрей Гоголев — егит ӟуч кылбурчи, гожъясьчи. Вордӥськиз Уральск карын (Казахстанын, СССР) 28-тӥ инвожое 1989-тӥ арын. Солэн семья Удмуртиын 1996-тӥ арын интыез воштынэмын. Дышетске Мускоысь Горький нимо литература институтын.
«Инвожо», «Луч» но «Италмас» журналъёсын редактор луыса ужаз. Ижысь но Мускоысь журналъёсын публикациос лэсьтӥз. Али Ижкарын улэ.
2009-тӥ арын Руслан Муратовен ӵош «Брезент кеттык» («Брезентовая цапля») кылбур огазеяськон кылдытӥзы. 2009-тӥ-2014-тӥ аръёсы «Брезент кеттык» («Брезентовая цапля») кылбур лыдӟонъёс лэсьтӥзы.
Удмуртиысь егитъёслэн парламентсы

Удмуртиысь егитъёслэн парламентсы — мер ёзэс, Удмурт Элькунлэн Кун Кенешез кылдытэмын 31-тӥ южтолэзе 2009-тӥ арын. Cо Удмурт Элькунлэн Кун Кенешлы но министерствоос егитъёслэн юаныз юрртэ, программаос дася. Али куинетӥ ӧтёс дася.
Егитъёслэн парламентсылэн нырысетӥ тӧроез Андрей Макаров вал (нырысетӥ ӧтёс), Егитъёслэн парламентсылэн кыкетӥ Тӧроез Роман Соловьев вал (кыкетӥ ӧтёс).
Воеводство

Воеводство яке воевудзтво (, ) - Польшаысь самой бадӟым административной одӥгмет.
Кельце

Ке́льце ( ) — Польшаысь кар, Дун-чылкыт Кирос воеводстволэн шоркарез. Со интыяськемын Польшалэн лымшор палаз, Сильница шур дурын, Дун-чылкыт Кирос гурезьёс матын.
Скаржыско-Каменна

Скаржы́ско-Каме́нна ( ) — Польшаысь кар, Дун-чылкыт Кирос воеводствое пыре. Со интыяськемын Польшалэн лымшор люкетаз, Каменна шур дурын, Дун-чылкыт Кирос гурезьёс матын.
Кракув

Кра́кув ( , , , ) — Польшаысь кар, Пичипольша воеводстволэн шоркарез. Со интыяськемын Польшалэн лымшор палаз, Висла шур дурын. 1795-тӥ арозь Польшалэн шоркарез.
Луӟ

Луӟ ( , , 1941-1945 "Litzmannstadt", Идиш кылын "לאדזש‎") — Польшаысь кар, Луӟ воеводстволэн шоркарез. Со интыяськемын Польшалэн шор палаз.
Ним.
Поляк кылын "łódź" макенимлэн валатонэз: пыж, лодка.
Куинькар

Куинькар ( , , кашуб кылын "Trzëgard", ) — Польшаысь портовой агломерация. Со интыяськемын Польшалэн уйшор палаз, Померания воеводствоын, Балтийской зарезь вылын. Сое азьло ик куинь кар пыре: Гдыня, Сопот но Гданьск. Со сяна Куинькаре пичигес каръёс но пыре: Реда, Румъя, Вейхерово (соос шуон "Пичи Кашуб Куинькар") но Прушӵ Гданьски.
Кашуб кыл

Кашуб кыл - славян кыл. Та кыл туж матын поляк кыллы. Ачиз нимыз "kaszëbsczi jãzëk, kaszëbskô mòwa, pòmòrsczi jãzëk, kaszëbskò-słowińskô mòwa". Кашуб кылын Померания воеводствоын, Кашубиын верало.
Гожъяськон пыкиське латин алфавит вылэ, 11 букваос: "ą, ã, é, ë, ł, ń, ò, ó, ô, ù, ż" йылтыса.
Глухов, Константин Андреевич

Глухов, Константин Андреевич — Удмурт Элькунлэн кусыпудыслэн ужасез, юридико тодосъя кандидат, валтӥсь редакторез «Известия Удмуртской Республики» иворбамлэн 1997-тӥ арысен — 1999-тӥ арозь, Эрикрадъя управленилэн Удмурт Элькунлэн Кун Кенешез кивалтӥсез 1999-тӥ арысен — 2003-тӥ арозь, Удмурт Элькунлэн Кун Кенешез депутат (1995-тӥ арысен- 1999-тӥ арозь)
Вордӥськиз 23-тӥ тулыспалэ 1967-тӥ арын Ижкарын. 1989-тӥ арын йылпумъяз Удмурт кун университетысь юридико факультетэз. Со сяна, 1992-тӥ арын йылпумъяз гражданской эрикрадъялэн праволэн аспирантураезлы (Мускоысь кун университет).
1993-тӥ арысен-1998-тӥ арозь — Удмурт Кун университет (юридико факультэтез) старший преподаватель, доцент кафедры гражданского права.
1993-тӥ арын юридико фирмаез "Юридический дом «ИжЮстицинформ» кылдытӥз, валтӥсь (генеральной) директорез вал.
1995-тӥ арын юридическое агентствоез «ИжЮринформ» кылдытӥз
Оштолэзе 1998-тӥ арын Ижкарысь Думалэн депутатэз быръемын.
Толсуре 1999-тӥ арын Кункатэзлэн Комиссия кивалтӥсез быръемын. Солэн комиссия Удмурт Элькунлэн Кункатэз тупатонъёсыз кылдытӥз,
«Удмурт Элькунлэн Азьмуртлэз сярысь», «Удмурт Элькунлэн Кивалтэтэз сярысь», «Удмурт Элькунлэн быръёнъёсъя валтӥсь комиссияез сярысь» катъёсыз.
Кулӥз 20-тӥ толсуре 2003-тӥ арын.
Познань

По́знань ( , , , идиш кылын "פּױזן") — Польшаысь кар, Бадӟымпольша воеводстволэн шоркарез. Со интыяськемын Польшалэн ӝытшор палаз, Варта шур дурын.
Шӵечин

Шӵе́чин ( , , швед кылын "Stettin", кашуб кылын "Szczecëno", яке "Stetinum") — Польшаысь портовой кар, Ӝытшор Померания воеводстволэн шоркарез. Со интыяськемын Польшалэн ӝытшор палаз, Одра шур дурын, Шӵечин сюм вылын.
Вымысӧэрысь кыл

Вымысӧэрысь кыл (ачиз нимыз "wymysiöeryś" ) - герман кыл. Та кылын Польшаын, Силезия воеводствоын, Вилямовице (вымысӧэрысь кылын "Wymysoü") карын верало. Кык диалектэз вань.
Алфавит.
Гожъяськон пыкиське латин алфавит вылэ, 8 букваос: "ć, ł, ń, ö, ś, ü, ź, ż" йылтыса.
"Śłöf maj büwła fest!"
"Skumma fremdy gest,"
"Skumma müma ana fetyn,"
"S'brennia nysła ana epułn,"
"Śłöf dy Jasiu fest! "
"Ynzer Foter, dü byst ym hymuł,"
"Daj noma zuł zajn gywajt;"
"Daj Kyngrajch zuł dö kuma;"
"Daj wyła zuł zajn ym hymuł an uf der aot;"
"dos ynzer gywynłichys brut gao yns haojt;"
"an fercaj yns ynzer siułda,"
"wi wir aoj fercajn y ynzyn siułdigia;"
"ny łat yns cyn zynda;"
"zunder kaonst yns reta fum nistgüta."
"Do Dajs ej z Kyngrajch an dy maocht, ans łaowa uf inda."
"Amen."
Ӵенстохова

Ӵенстохо́ва ( , , , идиш кылын "טשענסטאָכאָוו") — Польшаысь кар, Силезия воеводствое пыре. Со интыяськемын Польшалэн лымшор палаз, Варта шур дурын.
Кошалин

Коша́лин ( , , , кашуб кылын "Kòszalëno") — Польшаысь кар, Ӝытшор Померания воеводствое пыре. Со интыяськемын Польшалэн уйшор палаз, Ӟерженчинка шур дурын, Балтийской зарезь матын.
Слупск

Слупск ( , , кашуб кылын "Stôłpskò") — Польшаысь кар, Померания воеводствое пыре. Со интыяськемын Польшалэн уйшор палаз, Слупъя шур дурын, Балтийской зарезь матын.
Вроцлав

Вро́цлав ( , , , , чех кылын "Vratislav") — Польшаысь кар, Улысь Силезия воеводстволэн шоркарез. Со интыяськемын Польшалэн ӝытшор палаз, Одра шур дурын.
Ольштын

О́льштын ( , , , ) — Польшаысь кар, Вармия-Мазурия воеводстволэн шоркарез. Со интыяськемын Польшалэн уйшор палаз, Лына шур дурын.
Бранево

Бране́во ( , ) — Польшаысь кар, Вармия-Мазурия воеводствое пыре. Со интыяськемын Польшалэн уйшор палаз, Паслэнка шур дурын.
Кутскон бам/Таяз нуналэ/10

&lt;includeonly&gt;==&lt;/includeonly&gt;== Учыръёс ==&lt;includeonly&gt;==&lt;/includeonly&gt;
&lt;includeonly&gt;==&lt;/includeonly&gt;== Вордскизы ==&lt;includeonly&gt;==&lt;/includeonly&gt;
&lt;includeonly&gt;==&lt;/includeonly&gt;== Кулӥзы ==&lt;includeonly&gt;==&lt;/includeonly&gt;
Вавельысь Лобаськыйлы синпелет

Вавельысь Лобаськыйлы синпелет ( ) - Кракувысь легендарной Вавельысь Лобаськыйлы синпелет. Кракувын, Висла шурлэн дураз, Вавель вырйыл вӧзын сылэ. Со 1972-тӥ арын усьтэмын вал, авторез ­– скульптор Бронислав Хромы.
Винница

Винница () — Украинаысь кар, Винница улослэн административной центрез.
Кутскон бам/Таяз нуналэ/11

&lt;includeonly&gt;==&lt;/includeonly&gt;== Учыръёс ==&lt;includeonly&gt;==&lt;/includeonly&gt;
&lt;includeonly&gt;==&lt;/includeonly&gt;== Вордскизы ==&lt;includeonly&gt;==&lt;/includeonly&gt;
&lt;includeonly&gt;==&lt;/includeonly&gt;== Кулӥзы ==&lt;includeonly&gt;==&lt;/includeonly&gt;
Кутскон бам/Таяз нуналэ/12

&lt;includeonly&gt;==&lt;/includeonly&gt;== Учыръёс ==&lt;includeonly&gt;==&lt;/includeonly&gt;
&lt;includeonly&gt;==&lt;/includeonly&gt;== Вордскизы ==&lt;includeonly&gt;==&lt;/includeonly&gt;
&lt;includeonly&gt;==&lt;/includeonly&gt;== Кулӥзы ==&lt;includeonly&gt;==&lt;/includeonly&gt;
Фарнаваз I

Фарнаваз I (Парнаоз) (326—234 асьме эралэсь азьвыл) — Грузиысь, Картлиысь Фарнавазидлэн династиысь эксэй.
Джалыргачской йӧскалык инкуазь парк

Джарылгачской йӧскалык инкуазь парк () — йӧскалык парк, интыяськемын Джарылгач шормуӵ вылын (Скадовской ёрос, Херсон улос, Украина). Кылдытэмын 11-тӥ толсуре 2009-тӥ аре. Быдӟалаез — 10 000 га.
История.
1923-тӥ арын Джалыргач шормуӵ пыртэмын вал «Аскания-Нова» заповедник пушкы. 1927-тӥ арын вал кылдытэмын "Приморской заповедник" 32 сюрс га быдӟалаен. Парклэн территорияяз пыризы: Джарылгач шормуӵ, Тендровской коса, Долгий, Орлов, Бабин, Смоленый но Джарылгачской заливлэн шундыпуксён палась акваториезлэн люкетэз. Нош собере со территорилэн заповедной статусэз вал быдтэмын. 1974-тӥ арын вал кылдытэмын "Джарылгачской ботанической заказник", быдӟалаез — 300 га.
Виктор Ющенколэн косонэзъя со заказник интые 11-тӥ толсуре 2009-тӥ аре вал кылдытэмын "Джарылгачской йӧскалык инкуазь парк".
Описание.
Йӧскалык инкуазь парк пушкы пыртэмын 10 000 га, 7 531 га «Скадовское исследовательское лесоохотничье хозяйство» кун предприятилэн но 2 469 га Сьӧд зарезьысь Джарылгачской заливысь акваторилэн.
Сюкасьпукон нюк

Сюкась пукон нюк.
Сюкасьпукон нюк — нюк. Интыяськемын 1 иськем палан Выль Монья гуртлэсь (Пичи Пурга ёрос).
Интыяськемын.
Выль Монья () — Пичи Пурга ёросысь удмурт гурт, интыяськемын ёрослэн лымшор но шундыпуксен палаз.
Улӥсьёсыз.
Али дыре татын ог 400 адями улэ.
Лулчеберлыкез.
Гурт администрация но почта интыяськемын Улын Юри гуртын. Почталэн индексэз: 427826.
Историез.
Историез нюк ним кылдэмлэн туж тунсыко. 1914-тӥ арын Российской Империын кылдытэмын вал эксейлэн косэтэз, кудӥз уг лэзьы вал лэсьтыны но вузаны аракы, сюкась но мукет курыт юонъёс быдэс Россия шаерын. Озьы ик Выль Монья гуртэ но со косэт вуиз. Гуртын курыт юон пӧзьтыны уг лу ни вал. Адӟо ке аракы пӧзьтэмез, соку ик юон пӧзьтон ваньбурдэ талало вал. Нош со вакытэ гурт вӧзын бадзым пеймыт нюлэс вал ай. Куд-ог адямиос кескич кариськыны быгатиллям. Соос, нюлэскы мыныса но нюке васькыса, сюкась но, аракы но лэсьтын дышиллям. Отын ик кыштыр курыт юонзэс но юо вылэм. Озьы выремзы сярысь кивалтисьёс таки ӧз тодылэ. Собере калык полын нюкез ниманы кутскизы «Сюкась пукон нюк». Со тырысен та нюкез озьы ик нимало на.
Кутскон бам/Таяз нуналэ/01

&lt;includeonly&gt;==&lt;/includeonly&gt;== Учыръёс ==&lt;includeonly&gt;==&lt;/includeonly&gt;
&lt;includeonly&gt;==&lt;/includeonly&gt;== Вордскизы ==&lt;includeonly&gt;==&lt;/includeonly&gt;
&lt;includeonly&gt;==&lt;/includeonly&gt;== Кулӥзы ==&lt;includeonly&gt;==&lt;/includeonly&gt;
Рудина, Людмила Николаевна

Людмила Николаевна Рудина (ворд. 06.06.1955, Пустополье, Шарканский район) - Шаркан ёросысь Порозово гуртысь ӟуч кылъя но литературая дышетӥсь. Солэн педагогической стажез 38 ар. Отличник Народного Просвещения, Заслуженной работник народного образования УР. 2008 арын победитель луиз национальной проектын "Образование", 2009 - потӥз лидере Всероссийской конкурсын "Лучший педагог года"
Дышетон удыс.
Людмила Николаевна - высшей категориен дышетӥсь. Ялан учебно-воспитательной удысэз азинтон бордын ужа: ужаз умой кутыны быгатэ иновационной технологиосты. Солэн дышетскисьёсыз районной олимпиадаосын котьку призовой интыос басьто яке вормисе пото. Л.Н.Рудина - руководитель дышетскисьёслэн научной обществозылэн. Солэн дышетскисьёсыз бичаллязы 2-тӥ инты исследовательской ужъёсын Всероссийской конурсын, кудӥз ортчиз Москваын. Людмила Николаевналэн кивалтэмез улсын классэз 3-тӥ инты "Юность" Республиканской общественной движениын.
Людмила Николаевна Рудина "Поиск" школьной творческой объединенилэн руководителез луэ, кудӥзлэн направлениез - краеведение. 2008 арын витез 18 выпусникъёсыз пӧлысь быдтӥзы школаез витьёслы гинэ, куинез зарни но азвесь медалистъёс луизы, укмысэз поступитьтӥзы высшей учебной заведениосы, витез - средне-специальной дышетскон заведениосы.
Людмила Николаевна туж бадӟым саклык висъя аслаз профессиональной будэмезлы. Разработать кариз ӟуч но удмурт кылэз взаимосвязанно дышетон система, кудзэ дышетон ужазы куто дышетӥсьёс-языковедъёс Шаркан ёрос школаосысь. Людмила Николаевналэн опытэз бадӟымаз Воткинскын зональной научно-практической конференциын, межрегиональной - Ижевскын, но Москваын краеведческой чтениосын.
Лужанин, Афанасий Васильевич

Афанасий Васильевич Лужанин (Корепанов) — (12-тӥ толшоре 1912-тӥ арын Лужан гурт, Эгра ёрос — 1966-тӥ арын) — удмурт кылбурчи.
Улон сюресэз.
Дышетскиз Дэбес ёросысь неполной шор ёзо школаын. Собере дышетскыны пыриз Глазовысь педагогической техникуме, нош куштӥз атаез кулэмез бере. Быдтӥз краткосрочной курсъёсты Якшур-Бӧдья черкогуртын. 1934—1938 быдтӥз Удмурт пединститутлэсь вечерней отделениез. 1933-тӥ арысен журналист луыса ужаны кутскиз удмурт газетъёсын «Ижевская правда», «Егит большевик», «Дась лу!». 1940-тӥ арын кошке Совето армие но Быдӟым Атыкай ож дыръя шеде Иж гарнизонэ. 1944-тӥ арын луэ Удмурт гожъяськисьёслэн союзазы тӧро луэ, кытын со ужа 1950-тӥ арозь. Афанасий Васильевич Лужанинлэн кылбуран куараез юнмаз Быдӟым Атыкай ож аръёсы но, собере но. Вордӥськем музъемез утёнлы, калык куспын эшъяськыса улонэз юнматонлы сӥзем кылбуръёсыз но поэмаосыз ӟырдыт мылкыдзэс туннэ но ӧз ыштэ. Лыдӟисьёслы тужгес тодмо луиз Граждан Ож вакытэз возьматӥсь «Осотовецъёс» поэмаез. Жингрес кырӟанъёс луыса, калыке паськыт вӧлмизы «Бусъёсын шобырскизы», «Насьток но Исьток» кылбуръёсыз. Эшъёсыз, тодмоосыз Лужанин сярысь ӵем дыръя тазьы шуылозы вал: «Удмурт Крылов!» Зэм но ӟуч кылбурчи музэн ик, асьме литератураын со котькинлэсь трос устоесь басняос кылдытӥз но та жанрез вылӥе ӝутӥз. Кылбурчи синазькыл кариз ужаны люкетӥсь азьтэмъёсты, вылтӥяськисьёсты сереме уськытӥз йыртэмасьёсты, юисьёсты. Гожтэм ужъёсыз асьмеды бордазы кыско, сюлмаськыто, малпаськыто но пальпотто. 35 ар творческой деятельностяз Лужанин удмурт кылын 9 кылбуръёсын сборникъёс поттӥз. Афанасий Лужанин вал берыктӥсь. Со берыктӥз Пушкинлэсь, Гогольлэсь, Некрасовлэсь, Горькийлэсь, Мицкевичлэсь произведениоссэс. Солэн литературной но мер ужъёсыз понна солы сётэмын «Знак Почёта» орден, медальёс, но Почётной Грамотаос Удмурт Вылӥ Кенеш Президиумлэсь.
Кутскон бам/Таяз нуналэ/02

&lt;includeonly&gt;==&lt;/includeonly&gt;== Учыръёс ==&lt;includeonly&gt;==&lt;/includeonly&gt;
&lt;includeonly&gt;==&lt;/includeonly&gt;== Вордскизы ==&lt;includeonly&gt;==&lt;/includeonly&gt;
&lt;includeonly&gt;==&lt;/includeonly&gt;== Кулӥзы ==&lt;includeonly&gt;==&lt;/includeonly&gt;
Эрзя Википедия

Эрзя Википедия () — Эрзя кылыл Википедилэн люкетэз. Лэземын 26-тӥ куартолэзе 2008-тӥ арын (отчыозь инкубаторын вал).
Нырысьсэ ӝыны арлы админисраторъёс луизы Петрянь Андю, Андрей Суриков но Джек Рютер.
16-тӥ куартолэзе 2015-тӥ арын Эрзя Википедиын статьяослэн лыдыз 2000 тросгес луиз.
Ҵ

', ' — кириллицаысь буква. Кутӥське абхаз кылын, кытын луэ 50-тӥ алфавитлэн букваез.
Кылдэмын кириллицаысь Т но Ц букваослэсь.
Кодировкаез.
Мукет кодировкаосын буква ӧвӧл.
Ҋ

', ' — кириллицаысь буква. Кутӥське кильдинской саам кыллэн алфавитаз, кытын луэ 14-тӥ буква. куараез возьматэ.
Куддыръя интые кутӥське Ј буква.
Кылъёсъя фестиваль

Кылъёсъя фестиваль (, ) — культурно-просветительской мероприятие, кудзэ ортчыто эсперантистъёслэн огазеяськонъёссы Россиын но кун сьӧрын. Кылъёс сярысь верало вакчи, 30-45 минутъя урок-презентациосын. Соос блокъёсын параллельно мыно, соин фестивале пыриськисьёс быгато бырйыны, кудаз презентацие мыныны.
Фестивальёс возьмато, кыӵе трос дуннеын кылъёс.
Кызьы верало, та фестивалез малпаз Америкаысь эсперантист Дэнис Киф (), кудӥз нырысетӥ фестиваль Франциын Тур карын 1995-тӥ арынортчытӥз. Собере нырысьсэ Россиын сыӵе ик фестиваль Чебоксары карын (1996) ортчиз.
Россиын тужгес но бадӟым кылъёсъя фестиваль чебоксар фестиваль луэ. Отын 40 пала кыл сярысь вераса вуо, но отчы сюрслэсь тросгес адями люкаське, озьы ик мукет каръёсысь но.
Крым Республика

Крым Респýблика (, , ) — республика, Россия Федерациысь субъект. Интыяськемын Крым федерал округын. Россие пыриз 18-тӥ южтолэзе 2014-тӥ арын.
Крым Республикалэн шоркарез — Симферополь кар.
"Учке Ӟуч Википедиысь: "
Улӥсьёс.
Крым Республикаын улӥсьёслэн лыдзы 1 908 322 адями (2016).
"Учке Ӟуч Википедиысь: "
Правовой статус.
Украина Крымлэн Россие пыременыз соглаш уг луы но малпа, Россия сое оккупировать кариз шуыса. Тросэз ООН-ысь кунъёс Украина понна пыриськизы.
Хумниска

Хумни́ска ( , ) — Польшаысь гурт, Карпаты улысь воеводствое пыре. Со интыяськемын Польшалэн лымшор-ӵукшор палаз, Стобница шур дурын, Бешӵады гурезьёслы матын.
Ним.
Гуртлэн нимыз украин "гумно" макенимлэсь кылдэ, валатонэз: интым, иншыр.
Псков улос

Пско́в улос — Росси Федерациысь улос, пыре Северо-Западной федерал округе.
Административной центрез — Псков кар.
Псков улослэн бускельёсыз: Ленинград, Новгород, Тверь но Смоленск улосъёс, Белоруссия но Европа союзысь кунъёс — Эстония но Латвия. 
Псков улос - Россиысь одӥгез кык улосъёс пӧлысь, кудӥзлэн кунгожез 3 кунъёсын ортче (мукетыз сыӵе улос - Алтай, солэн вань кунгожъёсыз Казахстанэн, Китаен но Монголиен).
=Историез=
Аслаз кылдэмез дырысен Псков улос пӧртэм уездъёсы но волостьёсы пырыны вуттэм, кӧня ке улосъёслы люкиськылэм, со пушкы я пыриллям, я отысь потӥллям куд-ог гуртъёсыз но каръёсыз... «Туала» Псков улос кылдэмын ай 1958-тӥ арын гинэ. 1967-тӥ арын со Быдӟым Атыкай ож дыръя юн партизан огазеяськонъёсыз но ожмаськемез понна Ленинлэн орденэныз пусъемын. Озьы ик вашкала документъёсын пусъемын, кунмылэн армиез но со палъёсын кылдӥз шуыса. Кинлы ке Псков тодмо 76-тӥ десантно-штурмовой дивизиеныз. Со сяна, историлы ке осконо, ӵапак та улосын вордӥськем вылэм Ольга княгиня. Солы сӥзьыса, Псковын синпелет но кӧня ке часовняос пуктэмын. 
=Учкымон интыосыз=
- Печоры карысь Псков-Печера монастырь но сето музей, соос ог-огзы вӧзын сыло,
- Псковысь Троицкой собор но Мирожской монастырь,
- Вуж Изборск ошмесъёс,
- Гдов, Изборск, Порхов, Псков крепостьёс,
- Уно пӧртэм усадьбаос,
- 26 тунсыко музейёс,
- Но трос пӧртэм синпелетъёс.
=Улӥсьёсыз=
Псков улосысь Печора ёросын улэ сету финн-угор калык.
=Псков улосысь каръёс=
Псков 
Великие Луки 
Остров 
Невель 
Опочка 
Печоры 
Порхов 
Дно 
Дедовичи 
Новосокольники 
Струги Красные 
Себеж 
Пыталово 
Пушкинские Горы 
Идрица 
Пустошка 
Бежаницы 
Гдов 
Красногородск 
Локня 
Новоржев 
Плюсса 
Усвяты 
Палкино 
Кунья 
Сосновый Бор
=Чӧлсконъёс=
Жешув

Жешув ( , , , , идиш кылын "רײַשע") — Польшаысь кар, Карпаты улысь воеводстволэн шоркарез. Со интыяськемын Польшалэн лымшор-ӵукшор палаз, Вислок шур дурын.
Торунь

То́рунь ( , , ) — Польшаысь кар, Куявия-Померания воеводстволэн одӥгез шоркарез (мукетыз шоркарез - Быдгошӵ), сеймиклэн (пол. "sejmik") но сеймик тӧролэн (пол. "marszałek sejmiku") резиденциез. Со интыяськемын Польшалэн шор люкетаз, Висла шур дурын.
Вилямовице

Вилямови́це ( , , вымысӧэрысь кылын "Wymysoü") — Польшаысь кар, Силезия воеводствое пыре. Та карлэн улӥсьёсыз вымысӧэрысь кылын верало.
Liebe Deinen Nächsten

 &lt;ns&gt;0&lt;/ns&gt;
 &lt;revision&gt;
 &lt;parentid&gt;128156&lt;/parentid&gt;
 &lt;timestamp&gt;2024-10-02T06:53:31Z&lt;/timestamp&gt;
 &lt;contributor&gt;
 &lt;username&gt;Wadorgurt&lt;/username&gt;
 &lt;/contributor&gt;
 &lt;origin&gt;128158&lt;/origin&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
«Liebe Deinen Nächsten» () — Эрих Мария Ремарк немец гожъяськисьлэн романэз. Со бордын автор 1938-тӥ арын ужаны кутскем, йылпумъям 1939-тӥ арын. 1941-тӥ арын романъя "So Ends Our Night" кино пуктэмын, собере ик — нимаз книга поттэмын. 
Пуштросэз.
Романын возьматэмын Нырысетӥ дунневыл ож бере вакыт, Европаысь секыт улон. Мур возьматӥське Германиын улӥсь еврейёслэн трагедизы: та калык куинетӥ сорт лыдъяське, сое уг куто уже, талало документъёссэс но ысто палэнэ, кунгож сьӧры, кытын соосыз нокин уг возьма. Котыр алдаськисьёс, лушкаськисьёс, чагиськисьёс трос, соин адямиослэн осконзы быре. Эмигрантъёслэн семьяоссы куашкало, соос нимаз, котькудӥз аслэсьтыз улонзэ утьыны тыршыса, аслыз выль улон инты утча, но туж ӧжытэз шедьтэ. Эмигрантъёс трос луэмен, вань кунъёсын катъёс чурытгес каремын, туж секыт басьтыны паспорт, кунын улыны но ужаны лэзись документъёсты. 
Быдэс роман ӵоже валтӥсь геройёс — Людвиг Керн но Рут Холланд, озьы ик соослэн эшъёссы (тужгес матысез — Штайнер) — кунысь кунэ ветло, тюрьмаын пуко, ужаса поттэм копейкаосынызы уло. Валче, эшъяськыса улэмзы гинэ шуг-секытъёсыз вормыны юрттэ.
Альпзэе

Альпзэе яке Альп ты (нем. Der Alpsee) -  Бавариысь Остальгау интыысь 1,9 иськеме кыстӥськись ты. Пыре Швангау гуртэ. Мурдалаез 4,70 иськем.  
Альпзэе вӧзын сыло 2 тодмо королевской замокъёс: Хоэншвангау но Нойшванштайн - Сойлинг гурезь улын ик. Тылэн уйпал-шундыпуксёназ, 2 иськемын, интыяське Фюссен кар, лымшораз 450 метрын Австриен кунгож ортче, уйпалаз 400 метрын вань пичигес Шванзэе ты. 
Альпзэе - Германиысь одӥгез тужгес чылкытэз ты. Гужем солэн вуаз пыро матаз улӥсь немецъёс но, туристъёс но. Ты вӧзын интыяське пыжъёсыз но ву вылтӥ ветлӥсь мукет арбериосыз возён юрт, отысь кулэзэ арендовать карыны луэ. Толалтэ, кезьыт дыръя, ты вылтӥ конькиен нискыланы луэ.  
Альпзэе - Баварилэн узырлыкез, нош Виттельсбахер фонд сое арендовать каре. 
2011-тӥ ар пумын Альпзэе дурын ик усьтӥськиз Баварской корольёслэн музейзы.
Ирландилэн гимнэз

Салдатлэн кырӟанэз (, ) — ирланд кырӟан, Ирландия Республикалэн национальной гимнэз.
Кырӟанэз кылдытон.
Кырӟанлэн текстэз гожтэмын вал англи кылын 1907-тӥ (яке 1910-тӥ) арын Педар Кирниен (Peadar Kearney). Собере, Патрик Хиниен ӵош (Patrick Heeney) солы крезьгур гожъямын вал, но Лиам О’Ринн (Liam Ó Rinn) текстсэ ирланд кылэ берыктэм. Кырӟанлэсь текстсэ нырысьсэ печатлаз англи кылын Балмер Хобсон «Ирланд Эрик» («Irish Freedom») газетын 1912-тӥ арын. Кырӟанлэн ирланд текстэз нырысьсэ печате потэмын 1923-тӥ арын 3-тӥ ноябре An tÓglach журналын.
1926-тӥ арын кырӟан луиз Ирландилэн кун гимнэз.